open-index/open-wikipedia-markdown huggingface dataset:
కోట హరినారాయణ

**కోట హరినారాయణ** (జననం:1943) ఏరోనాటికల్ ఇంజనీరు. తేజస్ యుద్ధ విమానం తయారీ ప్రాజెక్టుకు డైరెక్టరు, ఛీఫ్ డిజైనరు. యూనివర్సిటీ ఆఫ్ హైదరాబాదుకు ఉప కులపతిగా పనిచేసాడు.  ఏరోనాటికల్ సొసైటీ ఆఫ్ ఇండియాకు అధ్యక్షుడిగా కూడా పనిచేసాడు. 

## జీవిత విశేషాలు
హరినారాయణ 1943 లో సారథి, ముత్యం దంపతులకు ఒడిషా లోని బరంపురంలో జన్మించాడు. ఐదుగురు పిల్లల్లో హరినారాయణ మధ్యవాడు. బెనారస్ హిందూ విశ్వవిద్యాలయంలో మెకానికల్ ఇంజనీరింగు చదివాడు. ఇండియన్ ఇన్‌స్టిట్యూట్ ఆఫ్ సైన్స్లో ఏరో ఇంజనీరింగులో ఎమ్‌ టెక్, బోంబే ఐఐటీలో పిహెచ్‌డి చేసాడు.

అతను చదువుకునే సమయంలో భారతదేశం ఎదుర్కొన్న రెండు యుద్ధాలు - 1962 చైనా యుద్ధం, 1965 పాకిస్తాన్ యుద్ధం - అతనికి ఏరోనాటికల్ ఇంజనీరింగుపై ఆసక్తి కలిగించాయి. 

1967లో హిందుస్థాన్ ఏరోనాటిక్స్ లిమిటెడ్‌లో ఫ్లైట్ టెస్ట్ ఇంజనీరుగా ఉద్యోగంలో చేరాడు. 1970లో భారత రక్షణ పరిశోధన అభివృద్ధి సంస్థలో చేరాడు.1982లో మళ్ళీ హెచ్ఏఎల్ లో చీఫ్ డిజైనరుగా నాసిక్ లో పనిచేశాడు. మిగ్ -21 విమాన ఆయుర్దాయాన్ని పెంచే ప్రాజెక్టులో పనిచేసాడు.  

1985 డిసెంబరులో హరినారాయణ ఏరోనాటికల్ డెవలప్‌మెంట్ ఏజన్సీ డైరెక్టరుగా ఎంపికయ్యాడు. 2002 జూన్ వరకు అక్కడే పనిచేసి రిటైరయ్యాడు. ఈ కాలం లోనే తేజస్ యుద్ధ విమాన రూపకల్పనలో ప్రధాన పాత్ర పోషించాడు. 

పదవీ విరమణ చేసాక, యూనివర్సిటీ ఆఫ్ హైదరాబాదుకు 2002 నుండి 2005 వరకు ఉపకులపతిగా పనిచేసాడు. 2016 లో తన పాత సహోద్యోగులతో కలిసి డ్రోన్‌ల తయారీ కోసం జనరల్ ఏరోనాటిక్స్ ప్రైవేట్ లిమిటెడ్ అనే సంస్థను బెంగళూరులో స్థాపించాడు.

మారుమూల గ్రామాల్లో విద్యాభివృద్ధి కోసం వికసిత్ భారత్ ఫౌండేషన్ను స్థాపించాడు.

## పురస్కారాలు
thumb|2008 లో ప్రధాని మన్మోహన్ సింగ్ నుండి డిఆర్‌డీవో జీవన సాఫల్య పురస్కారం స్వీకరిస్తున్న కోట హరినారాయణ


* విశిష్ట శాస్త్రవేత్త పురస్కారం, భారత రక్షణ పరిశోధన అభివృద్ధి సంస్థ 
* నేషనల్ ఏరోనాటిక్స్ ప్రైజ్ - 1996
*ఎఫ్‌ఐఇ ఫౌండేషన్ పురస్కారం - 1996
*డా. యలవర్తి నాయుడమ్మ స్మారక పురస్కారం - 2001
*ఎస్‌బిఐ వారి ప్రజ్ఞా పురస్కార్ - 2001
*భారత ప్రభుత్వ పద్మశ్రీ - 2002
*గుజార్ మల్ మోడీ సైన్స్ ఫౌండేషన్ పురస్కారం - 2006
*ఇండియన్ నేషనల్ అకాడమీ ఆఫ్ ఇంజనీరింగ్ వారి జీవన సాఫల్య పురస్కారం - 2006
*ఓం ప్రకాశ్ భసీన్ పురస్కారం - 2007
*బెర్హంపూర్ యూనివర్సిటీ డాక్టరేటు - 2008
*డిఆర్డివో జీవన సాఫల్య పురస్కారం - 2008
*లోకమాన్య తిలక్ పురస్కారం - 2011
*ఒక ఎయిర్ షోలో తేజస్ విమాన ప్రదర్శన చూసిన ఒక ఆయుధ వ్యాపార దళారీ ఆయనతో ఇలా అన్నాడు: "కొంప ముంచావు కదయ్యా! తేజస్‌తో మా రెండొందల విమానాల వ్యాపారం ఫోగొట్టావు"
* గీతం డీమ్డ్‌ విశ్వవిద్యాలయం నుండి గౌరవ డాక్టరేట్‌ (డాక్టర్‌ ఆఫ్‌ సైన్స్‌)

## మూలాలు
వర్గం:ఒడిషా తెలుగువారు
వర్గం:తెలుగువారిలో శాస్త్రవేత్తలు


వర్గం:పద్మశ్రీ పురస్కారం పొందిన ప్రవాసాంధ్రులు
వర్గం:పద్మశ్రీ పురస్కారం పొందిన ఒడిశా వ్యక్తులు
వర్గం:బెనారస్ హిందూ విశ్వవిద్యాలయం పూర్వ విద్యార్థులు
వర్గం:1943 జననాలు
ప్రేమ పూజారి

***ప్రేమ పూజారి*** 1978, డిసెంబరు 8న న విడుదలైన తెలుగు డబ్బింగ్ సినిమా. శ్యామ్ ప్రసాద్ ఆర్ట్స్ ప్రొడక్షన్స్ పతాకంపై మాగంటి రవీంద్రనాథ్ చౌదరి నిర్మాణ సారథ్యంలో ఎన్. శంకరన్ నాయర్ దర్శకత్వం వహించిన ఈ చిత్రంలో కమల్ హాసన్, షీలా,అంబరీష్ ప్రధాన పాత్రల్లో నటించగా, జి. దేవరాజన్ సంగీతం అందించాడు. ఇది 1974 మలయాళ చిత్రం *[[:en:Vishnu_Vijayam|*'విష్ణు విజయం*']]* యొక్క తెలుగు డబ్ చేయబడిన వెర్షన్.

## నటవర్గం

* కమల్ హాసన్
* షీలా
* అంబరీష్ 
* తిక్కురిస్సీ సుకుమారన్ నాయర్
* ఎం.ఓ. దేవస్య
* అలుమ్మూదన్
* గిరిజ
* పరావూర్ భారతన్

## సాంకేతికవర్గం

* దర్శకత్వం: ఎన్. శంకరన్ నాయర్
* నిర్మాత: మాగంటి రవీంద్రనాథ్ చౌదరి
* కథ, చిత్రానువాదం: టివి నందకుమార్
* సంగీతం: జి. దేవరాజన్
* ఛాయాగ్రహణం: జె. విలియమ్స్
* కూర్పు: కె.బి. సింగ్
* నిర్మాణ సంస్థ: శ్యామ్ ప్రసాద్ ఆర్ట్స్ ప్రొడక్షన్స్

## మూలాలు

## ఇతర లంకెలు
* 

వర్గం:1978 తెలుగు సినిమాలు
వర్గం:తెలుగు డబ్బింగ్ సినిమాలు
వర్గం:తెలుగు కుటుంబకథా సినిమాలు
వర్గం:కమల్ హాసన్ నటించిన సినిమాలు
స్త్రీ జీవితం

**స్త్రీ జీవితం** యు.విశ్వేశ్వర రావు *విశ్వశాంతి* బ్యానర్‌పై నిర్మించిన తెలుగు డబ్బింగ్ సినిమా. ఇది 1962, జనవరి 12న విడుదలయ్యింది. దీనికి 1961లో విడుదలైన పునర్జన్మం అనే తమిళ సినిమా మూలం.
## నటీనటులు
* శివాజీ గణేశన్ 
* పద్మిని
* రాగిణి
* కన్నాంబ
* తంగవేలు

## సాంకేతికవర్గం
* దర్శకత్వం: ఆర్.ఎస్.మణి
* సంగీతం: పామర్తి, టి.చలపతిరావు
* మాటలు: సముద్రాల జూనియర్
* పాటలు: సముద్రాల సీనియర్
* స్క్రీన్ ప్లే: శ్రీధర్
* నిర్మాత : యు.విశ్వేశ్వరరావు

## పాటలు
ఈ సినిమాలోని పాటలను సముద్రాల రాఘవాచార్య వ్రాయగా పామర్తి సంగీతం సమకూర్చాడు.

## మూలాలు

వర్గం:డబ్బింగ్ సినిమాలు
వర్గం:కన్నాంబ నటించిన సినిమాలు
వర్గం:టి.చలపతిరావు సంగీతం అందించిన సినిమాలు
మహానుభావులు (నాటకం)

**మహానుభావులు** 1957లో వచ్చిన తెలుగు సాంఘీక నాటకం. రష్యన్ నాటక రచయిత నికోలాయ్ గోగోల్ 1836లో రాసిన *రెవిజోర్* (ఇన్‌స్పెక్టర్ జనరల్) నాటకాన్ని సోమంచి యజ్ఞన్న శాస్త్రి అనుసృజన (అనువాదం) చేశాడు. జారుల కాలంలో రష్యన్ కులీనుల్లో పెరిగిన స్వార్థబుద్ధీ, మౌఢ్యం, రాజకీయ అవినీతీ, అక్రమాలను అవహేళన చెయ్యడంకోసం రాసిన ఈ నాటకం రష్యన్ సాహిత్య చరిత్రలో ముఖ్యపాత్ర పోషించింది.

## పాత్రలు
ఈ నాటకంలోని పాత్రలు:

* రాఘవేంద్రరావు: దివాన్జీ-జిల్లా ఆఫీసరు
* చంద్రిక: ఆయన రెండవ భార్య
* కవిత: ఆయన మొదటి భార్య కూతురు
* నాయుడు: జడ్జీ
* డాక్టరు చంద్రశేఖర్: జిల్లా మెడికల్ అఫీసరు
* ఆచార్లు: హెడ్ మాస్టర్
* వెంకప్ప వంతులు: పోస్టుమాస్టరు
* రామచంద్రయ్య: చిన్న ఉద్యోగం
* రుద్రయ్య: ధర్మకర్త
* భద్రయ్య: పురోహితుడు
* సరసన్న: నౌకరు
* లక్ష్మణస్వామి: హోటల్ సర్వర్
* బంట్రోతు

## ఇతర వివరాలు
# ఈ నాటకం నాలుగవ అంకంలోని రెండు పద్యాలు ఘంటసాల వెంకటేశ్వరరావు ఇచ్చిన గ్రామఫోన్ రికార్డు నుండి తీసుకోబడ్డాయి.
# దీనిని శిష్ట్లా వెంకటరావుకు అంకితం ఇవ్వబడింది.
# నాటకం ప్రదర్శించినవాళ్ళు ఐదు రూపాయలను ముంబైలోని ఆంధ్ర ఎడ్యుకేషన్ సొసైటీ పాఠశాలకు అందించాలని సూచించారు.
# ఈ నాటకం తొలిప్రదర్శనలో డి.వి.నరసరాజు కథానాయకుడి పాత్ర పోషించాడు.
# గొల్లపూడి మారుతీరావు ఈ నాటకానికి దర్శకత్వం వహించడంతోపాటు ప్రధానపాత్రధారిగా కూడా నటించాడు.

## మూలాలు

## ఇతర లంకెలు
* అమ్మవడి బ్లాగులో మహానుభావులు నాటక వివరాలు
* ఆర్కైవ్ లో ''మహానుభావులు'' నాటక ప్రతి

వర్గం:తెలుగు నాటకాలు
వర్గం:1957 పుస్తకాలు
వర్గం:పుస్తకాలు
అఖిల భారత వైద్య విజ్ఞాన సంస్థ, బతిండా

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, బతిండా** (**ఎయిమ్స్ బతిండా**) అనేది ఒక వైద్య కళాశాల, వైద్య పరిశోధన ప్రభుత్వ విశ్వవిద్యాలయం, ఇది భారతదేశంలోని పంజాబ్ లోని బతిండాలో ఉంది.  ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్‌లో ఒకటిగా, ఇది ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది. ఇది 2019 లో అమలులోకి వచ్చింది, 2019 లో అలా చేసిన ఆరు ఎయిమ్స్‌లో ఇది ఒకటి.

## మూలాల జాబితా

వర్గం:వైద్య కళాశాలలు
పారసైట్ (2019 సినిమా)

**పారసైట్** (*Parasite* ఆంగ్లంలో, అక్షరాలా *పరాన్నజీవి*;  *కిషైంచూంగ్*) 2019లో బాంగ్‌ జూన్‌ హో దర్శకత్వంలో విడుదలైన బ్లాక్ కామెడీ థ్రిల్లర్ దక్షిణ కొరియా చిత్రం. ఒక పేద కుటుంబ సభ్యులు సంపన్న కుటుంబంలోకి చొరబడి, సంబంధం లేని అత్యంత అర్హత కలిగిన వ్యక్తులుగా పనిచేయాలని ప్లాన్ చేయడం కానీ అబద్ధాల ఆధారంగా వారి కొత్త జీవితాలను నిలబెట్టుకోవడం వారికి అంత సులభం కాదు అన్నది ఈ సినిమా మూల కథ. ఈ చిత్రం $ 167.6 మిలియన్ల ఆదాయాన్ని ఆర్జించింది, దేశీయ మార్కెట్‌లో దక్షిణ కొరియా యొక్క 19వ అత్యంత విజయవంతమైన చిత్రంగా నిలిచింది.ఈ చిత్రం ఐట్యూన్స్, అమెజాన్, వూడూ, గూగుల్ ప్లే, యూట్యూబ్ మూవీస్ వంటి వివిధ స్ట్రీమింగ్ ప్లాట్‌ఫారమ్‌లలో కూడా అందుబాటులో ఉంది

## చిత్రీకరణ
పారసైట్సి నిమా చిత్రీకరణ 2018 మే 18 న ప్రారంభమైంది, 77 రోజులు చిత్రీకరించబడింది, అదే సంవత్సరం సెప్టెంబరు 19న పూర్తయింది. మొత్తం సినిమా ప్రధానంగా జియోంజు నగరంలో చిత్రీకరించబడింది

## అవార్డులు
92వ అకాడమీ అవార్డుల ప్రదానోత్సవంలో *పారసైట్* ఉత్తమ చిత్రం, ఉత్తమ దర్శకుడు, ఉత్తమ స్క్రీన్ ప్లే, ఉత్తమ అంతర్జాతీయ చలన చిత్రంగా ఆస్కార్ అవార్డులను అందుకుంది.ఇది అకాడమీ అవార్డు గుర్తింపు పొందిన మొదటి దక్షిణ కొరియా చిత్రంగా, అలాగే ఉత్తమ చిత్రాన్ని గెలుచుకున్న మొదటి ఆంగ్లేతర భాషా చిత్రంగా నిలిచింది. ఇది 77వ గోల్డెన్ గ్లోబ్ అవార్డులలో ఉత్తమ విదేశీ భాషా చిత్ర అవార్డును గెలుచుకుంది. ఇది 73వ బ్రిటిష్ అకాడమీ ఫిల్మ్ అవార్డులలో నాలుగు నామినేషన్లను పొందింది, ఆంగ్ల భాషలో ఉత్తమ చిత్రం, ఉత్తమ ఒరిజినల్ స్క్రీన్ ప్లేని గెలుచుకుంది. మోషన్ పిక్చర్‌లో తారాగణం ద్వారా అత్యుత్తమ ప్రదర్శన కోసం స్క్రీన్ యాక్టర్స్ గిల్డ్ అవార్డును గెలుచుకున్న మొదటి ఆంగ్లేతర భాషా చిత్రంగా ఇది నిలిచింది.

## మూలాలు

వర్గం:2019 సినిమాలు
నవరత్నాలు (పథకం)

ఆంధ్రప్రదేశ్ ముఖ్యమంత్రి వైయస్ జగన్ మోహన్ రెడ్డి 2014 ఎన్నికల సమయంలో ప్రజలకు నవరత్నాలుగా పిలువబడే తొమ్మిది పధకాలను అధికారంలోకి వచ్చిన తర్వాత అమలు చేస్తామని హామీ ఇచ్చారు.

## నవరత్నాలు 9
***ఆరోగ్యశ్రీ**:ఈ పథకం వార్షిక ఆదాయం రూ. 5,00,000 దాటని అన్ని వర్గాల వారికి వైఎస్సార్ ఆరోగ్యశ్రీ వర్తిస్తుంది.వైద్యం ఖర్చు రూ1,000 దాటితే వైద్య ఖర్చు ప్రభుత్వమే ఉచిత వైద్యం చేయిస్తుంది.
***ఫీజు రీయంబర్స్‌మెంట్**:ఈ పథకం పేదవారి విద్యార్థుల చదువుకు అయ్యే ఖర్చును పూర్తిగా ప్రభుత్వం ఇస్తుంది. పూర్తి ఫీజు రీయింబర్స్మెంట్ తో పాటు వసతి, భోజనం కోసం అదనంగా ఏటా రూ. 20 వేలు ప్రతి విద్యార్ధికి ఈ పథకం ద్వారా ప్రభుత్వం ఇస్తుంది.
***పేదలందరికీ ఇళ్లు**:ఈ పథకం ద్వారా ఇళ్ళ స్థలాలు లేని నిరుపేదలకు ఇళ్ళ స్థలాలు ఐదేళ్లలో 25 లక్షల  ఇళ్ళు కట్టిస్తారు.
***వైయస్‌ఆర్ ఆసరా, వైయస్సార్ చేయూత**:ఈ పథకం ద్వారా సున్నా వడ్డీకే రుణాలు ప్రభుత్వం ఇస్తుంది.ఆ వడ్డీ డబ్బును ప్రభుత్వమే బ్యాంకులకు చెల్లిస్తుంది.అలాగే వైయస్సార్ చేయూత  పథకం ద్వారా 45 సంవత్సరాలు నిండిన ప్రతి బి‌సి, ఎస్సీ, ఎస్టీ మైనారిటీ  వైఎస్సార్ చేయూత ద్వారా మొదట ఏడాది తరువాత దశలవారీగా రూ. 75 వేలు ఆయా కార్పొరేషన్ల ద్వారా ఉచితంగా ప్రభుత్వం ఇస్తుంది.
***పించన్ల పెంపు**:ఈ పథకం ద్వారా ప్రస్తుతం ఉన్న పింఛన్ల అర్హత వయస్సు 65 నుంచి 60కి తగ్గిస్తారు.అవ్వా తాతల పింఛన్ రూ. 3,000 వరకు పెంచుకుంటూ పింఛన్లు ఇస్తుంది.
***[[అమ్మ ఒడి పథకం|అమ్మఒడి]]**:ఈ పథకం ద్వారా పిల్లలని బడికి పంపితే  ప్రతి తల్లికి సంవత్సరానికి రూ.14,000 ఇస్తుంది.
***వైయస్‌ఆర్ రైతు బరోసా**:ఈ పథకం ద్వారా ప్రతి రైతు కుటుంబానికి పెట్టుబడి కోసం రూ.50 వేలు ఇస్తారు. పంటవేసే సమయానికి మే నెలలో రూ.12,500 చొప్పున ఇస్తారు.పంట బీమా కూడ ప్రభుత్వమే చేలిస్తుంది.
***వైఎస్సార్ జలయజ్ఞం**:ఈ పథకం ద్వారా వై ఎస్ ఆర్ ప్రారంభించిన పోలవరం, పూలసుబ్బయ్య, వెలిగొండ ప్రాజెక్టులను పూర్తి చేస్తారు.
***మధ్యనిషేధం**:ఈ పథకం ద్వారా మూడు దశల్లో మద్యాన్ని నిషేధించి, మధ్యాన్ని 5 స్టార్ హోటల్స్‌కి మాత్రమే పరిమితం చేస్తుంది.

## మూలాలు

వర్గం:ఆంధ్రప్రదేశ్ ప్రభుత్వ పథకాలు
గబ్బిట దుర్గాప్రసాద్

గబ్బిట దుర్గాప్రసాద్ **తెలుగు రచయిత, ఉపాధ్యాయుడు.**

## జీవిత విశేషాలు
గబ్బిట దుర్గాప్రసాద్ 27 జూన్ 1940 న కృష్ణా జిల్లా ఉయ్యూరులో **గబ్బిట భవానమ్మ, మృత్యుంజయ శాస్త్రి దంపతులకు జన్మించారు. గోత్రం: బ్రాహ్మణ ఆంగీరస, అయాస్య, గౌతమ త్రయార్షి ప్రవరాన్విత గౌతమస గోత్రం. కృష్ణ యజుర్వేద శాఖ. తెలగాణ్య శాఖ. ముత్తాత గారు శ్రీ దక్షిణామూర్తి శాస్ట్రీ గారు వారి భార్య కనకమ్మ వారికీ తాత గారు గబ్బిట దుర్గాపతి శాస్త్రి జన్మిచారు.**

ఎం.ఏ. (తెలుగు), బి.ఎస్ సి.బి.ఎడ్ చదివారు.. కృష్ణా జిల్లా పరిషత్తులో 1963 నుండి 1998 వరకు ఫిజికల్ సైన్స్ టీచరుగా, పదానోపాధ్యాయుడుగా పనిచేసారు. పదవీవిరమణ అనంతరం సరసభారతి సంస్థను స్థాపించారు.. భార్య **ప్రభావతి. ఆయనకు** నలుగురు కొడుకులు, ఒక కూతురు ఉన్నారు.

## '''సాహిత్య వ్యాసంగం'''
–  అధ్యకుడు-సరభారతి సాహిత్య సాంస్కృతిక సంస్థ-ఉయ్యూరు

- 10 ఏళ్ళలో 150 కార్యక్రమాల నిర్వహణ. ప్రతి సంవత్సరం ఉగాది వేడుకలు నిర్వహించి ప్రముఖులను సన్మాని౦చటం 

- జిల్లాలోని ప్రముఖులతో కవిసమ్మేళనం నిర్వహించటం, పుస్తకావిష్కరణలు.

-- ఉయ్యూరు శ్రీ సువర్చలా౦జనేయ దేవాలయ వంశ పారంపర్య ధర్మకర్త

–స్వామి సేవలో, అనునిత్య సాహితీ వ్యాసంగంలో .సరసభారతి ,శ్రీ సువర్చలాజనేయ అనే 2 బ్లాగుల నిర్వహణ. నిత్యం అంతర్జాల రచన.

--ఆలిండియా రేడియో విజయవాడ లో సాహిత్య, సాంస్కృతిక, ఆధ్యాత్మిక అంశాలపై ప్రసంగం 

-- విహంగ మహిళా వెబ్ మాసపత్రికు 2012 నుంచి ఇప్పటివరకు ప్రతినెలా వివిధరంగాలలో ప్రసిద్ధులైన మహిళ పై ధారావాహికంగా సుమారు 90 మంది మహిళా మాణిక్యాలపై వ్యాసాలు



## '''రచనలు'''

### ముద్రిత రచనలు

### శార్వరి ఉగాది వేడుకలలో వెలువడిన  పుస్తకాలు

శ్రీ ప్లవ 2021-22 ఉగాది వేడుకలలో వెలువడిన పుస్తకాలు

### '''సంపాదకత్వం వహించిన పుస్తకాలు'''



### '''''అంతర్జాల రచనలు'''''

## పురస్కారాలు

## మూలాలు
https://web.archive.org/web/20200224075122/https://sarasabharati.files.wordpress.com/2011/08/news-maa-akkaiah.pdf

## వనరులు
--ఆంధ్ర భూమి రివ్యూ

* https://archive.org/search.php?query=%E0%B0%97%E0%B0%AC%E0%B1%8D%E0%B0%AC%E0%B0%BF%E0%B0%9F%20%E0%B0%A6%E0%B1%81%E0%B0%B0%E0%B1%8D%E0%B0%97%E0%B0%BE%E0%B0%AA%E0%B1%8D%E0%B0%B0%E0%B0%B8%E0%B0%BE%E0%B0%A6%E0%B1%8D
* జ్ఞానజ్యోతి పురస్కారం 
*సరసభారతి మాస పత్రిక  ఏప్రిల్ 2009

వర్గం:కృష్ణా జిల్లా రచయితలు
గోలింగేశ్వర స్వామి ఆలయం

**గోలింగేశ్వర స్వామి ఆలయం,** తూర్పు గోదావరి జిల్లా, బిక్కవోలు గ్రామం బిరుదాంకపురం గ్రామంలో ఉన్న దేవాలయం.

## ఆలయం చరిత్ర
పూర్వం బిరుదాంకుడు అనే రాజు కానేటి కోటలో వుండి ఈ ప్రాంతాన్నంతా పరిపాలించేవాడు. ప్రస్తుతం ఈ కోట పూర్తిగా శిథిలమైపోయింది.ఇప్పుడు మిగిలివున్నది ఆకోటలోని మహాలక్ష్మి అమ్మవారి గుడి మాత్రమే ఉంది. బిరుదాంక మహారాజు పాలనలో బిరుదాంకపురం బిక్కవోలులో 118 దేవాలయములు నిర్మించి 118 చెరువులు త్రవ్వించాడు. వీటిలో ప్రసిద్ధి చెందిన దేవాలయాలు. 
*శ్రీ గోలింగేశ్వర స్వామి దేవాలయం. 
*శ్రీ కుమార సుబ్రమజ్యేశ్వర స్వామి ఆలయం. 
*శ్రీ లక్ష్మీ నారాయణస్వామి ఆలయం.
*శ్రీ విఘ్నేశ్వర ఆలయాలు.

శ్రీ గోలింగేశ్వరస్వామి మొదట బిరుదాంకపురంలో మంద బయలు భూమిలో కప్పబడి వుండేది. గ్రామంలో ఉన్న ఓ రైతు యొక్క ఆవు ప్రతి నిత్యం తన పాలు ఈ లింగాకారం వున్న ప్రదేశంలో కార్చి వెళ్ళిపోయేది. రైతు ఆవు పాలు ఇవ్వక పోవడంతో అనుమానం పడి తన పాలికాపుని ఆవుని ఒక కంటకనిపెట్టి వుండమని చెప్పాడు. పాలికాపు ప్రతి రోజులాగే ఆవుల మందలో ఉన్న ఆవును వదిలాడు. తర్వాత పాలికాపు ఆ ఆవుని గమనించగా,ఆ ఆవు అక్కడక్కడ మేత వేస్తూ తిన్నగా లింగాకారంవున్న ప్రదేశానికి వచ్చి, అక్కడ పాలుకార్చిన తరువాత మేత మేస్తూ ప్రక్కలకు పోయింది. అది చూసిన పాలికాపు ఆ ప్రదేశానికి వెళ్ళి చూస్తే అక్కడ ఆవు కార్చిన పాలు ఉన్నాయి. ఆవులకాపరి సాయంకాలం దూడలను తిరిగి ఇండ్లకు తోలుకొచ్చి వాటి స్థానాల్లో వాటిని కట్టేసి తన రైతుకు జరిగింది అంతా చెప్పాడు. రైతు ఈ విషయాన్ని గ్రామంలోని  వారికి చెప్పాడు. గ్రామస్థులు అంతా పాలుకార్చిన ప్రదేశానికి వెళ్ళి, అక్కడ పాలు కట్టిన చిన్నమడుగుని చూశారు. దానితో పాలు మడుగుకట్టిన భూమిలోపల ఏ దేవుడో, దేవతో ఉండవచ్చని భావించి గ్రామస్తులంతా మంచి ముహూర్తంలో అక్కడ త్రవ్వారు. అక్కడ పానవట్టంతో సహా లింగం బయటపడింది. బిరుదాంక మహారాజు గుడి కట్టించడానికి ముందుకొచ్చి పునాదులు త్రవ్వుతుంటే ఆ పునాదుల్లో పుట్టబయలుదేరింది. దాన్ని త్రవ్వితే కొద్ది మరోపుట్ట పుట్టింది. అలా ఎన్ని సార్లు త్రవ్వినా పుట్టపుట్టుకొస్తూనే వుంది. ఆ పుట్టను అలాగే వుంచి తిరిగి పునాదులు త్రవ్వుతుండగా కుమార సుబ్రమణ్యేశ్వర స్వామి విగ్రహం బయటపడింది. మొదట బయల్పడిన లింగంనకు శ్రీ గోలింగేశ్వర స్వామి అని పిలిచారు. భారతదేశంలో కుమార సుబ్రమణ్యేశ్వర స్వామి వారి విగ్రహాలు రెండుచోట్ల మాత్రమే ఉన్నాయి. ఒకటి దక్షిణ దేశంలోని 'ఫలణి'లోను రెండవది బిరుదాంకపురంలో వెలిశారు.

## శ్రీ సుబ్రమణ్యేశ్వరస్వామి
ప్రతి సంవత్సరం షష్టి రోజు నుండి అయిదు రోజుల పాటు గ్రామస్థులు ఉత్సవాలు ఘనంగా నిర్వహిస్తారు. వేలాది భక్తులు స్వామివార్ని దర్శించుకుంటారు.
## చిత్రమాలిక

దస్త్రం:Bikkavolu Village (10).jpg|బిక్కవోలు గోలింగేశ్వర, సుబ్రహ్మణ్యస్వామి వార్ల ఆలయాలు
దస్త్రం:Bikkavolu Village (16).jpg|బిక్కవోలు గోలింగేశ్వర, సుబ్రహ్మణ్యస్వామి వార్ల ఆలయాలు
దస్త్రం:Bikkavolu Village (17).jpg|బిక్కవోలు గోలింగేశ్వర, సుబ్రహ్మణ్యస్వామి వార్ల ఆలయాలు
దస్త్రం:Bikkavolu Village (18).jpg|బిక్కవోలు గోలింగేశ్వర, సుబ్రహ్మణ్యస్వామి వార్ల ఆలయాలు
File:Basic map of the Eastern Chalukya Group of Temples at Biccavolu.png| బిక్కవోలు ఆలయాల మార్గ పటము


## మూలాలు

## వెలుపలి లంకెలు
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
స్వాతిచినుకులు (ధారావాహిక)

**స్వాతిచినుకులు** 2013, సెప్టెంబరు 9న ఈటీవీలో ప్రారంభమైన ధారావాహిక. సోమవారం నుండి శనివారం వరకు రాత్రి 8 గంటలకు ప్రసారం చేయబడిన ఈ ధారావాహిక 2116 భాగాలతో 2020, సెప్టెంబరు 19న పూర్తయింది.

## కథా సారాంశం
మైథిలి, నీలవేని ఇద్దరు యువతులు. వారు ప్రపంచంలోని వ్యతిరేక చివరలలో చాలా భిన్నమైన జీవితాలను గడుపుతారు, వివిధ పోరాటాల ద్వారా వెళతారు. మిథిలి ఎ జాయ్స్ యువతి ఉద్యోగం కోసం యూరప్‌కు వలస వచ్చింది. ఆమె బాస్ పానిగ్రాహితో అతని శక్తివంతమైన అనుభవాలు, అతని మార్గం ఆమెతో ప్రేమలో పడ్డాయి. నీలవేని తన ప్రేమ అనుభూతితో పోరాడుతున్న సెంటిమెంట్ సంబంధాల మధ్య పుట్టి పెరిగిన గ్రామ అమ్మాయి. ఈ ఇద్దరు మహిళల అనుభవాలు, జీవితాల గురించి కథ వివరిస్తుంది.

## నటవర్గం

* సితార (తులసి)
* రచన (నీలవేణి)
* రచిత మహాలక్ష్మి (నీలా)
* నేహా గౌడ (మైథిలి)
* హరికృష్ణ (పాణిగ్రాహి)
* సింధూర (దర్శనం)
* ఆదర్శ్
* సిద్ధార్థ్ వర్మ
* కవిత గౌడ
* ప్రీతి నిగమ్
* రమ్యకృష్ణన్
* వాణిశ్రీ
* శరత్ బాబు
* బ్రాండెన్ గరెట్
* హరిశ్చంద్ర రాయల
* జమునా రాయలు

## సాంకేతికవర్గం
* దర్శకత్వం: మలినేని రాధాకృష్ణ, కాపుగంటి బాబు
* నిర్మాతలు: వై. రాజీవ్‌రెడ్డి, జాగర్లమూడి సాయిబాబా
* కథ: క్రిష్
* మాటలు: బుర్రా సాయిమాధవ్
* సినిమాటోగ్రఫీ: పోతన ఓంప్రకాశ్
* ప్రొడక్షన్ సంస్థ(లు): ఈటీవీ, ఫస్ట్‌ ఫ్రేమ్‌ ఎంటర్టైన్మెంట్స్‌

## ఇతర వివరాలు
# స్వాతిచినుకులు ధారావాహికకి 5 రేటింగ్ వచ్చింది.
# ఇటలీ, ఆస్ట్రియా, క్రొయేషియా, బోస్నియా, వెనిస్, స్లొవేనియా, లియూబ్లియన, ఆంధ్రప్రదేశ్, పొల్లాచి (తమిళనాడు) మొదలైన ప్రాంతాలలో దీని చిత్రీకరణ జరిగింది.

## మూలాలు

## ఇతర లంకెలు
* ఐఎండిబిలో స్వాతిచినుకులు]

వర్గం:తెలుగు ధారావాహికలు
అఖిల భారత వైద్య విజ్ఞాన సంస్థ, భోపాల్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, భోపాల్** (**ఎయిమ్స్ భోపాల్**) ఒక వైద్య పరిశోధన పబ్లిక్ విశ్వవిద్యాలయం, ఇది భారతదేశంలోని మధ్యప్రదేశ్ లోని భోపాల్ లోని సాకేత్ నగర్ శివారులో ఉంది. ప్రధాన మంత్రి స్వస్త్య సురక్ష యోజన (PMSSY) ఆధ్వర్యంలో ఆరోగ్య, కుటుంబ సంక్షేమ మంత్రిత్వ శాఖ స్థాపించిన ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి.

## మూలాల జాబితా

వర్గం:వైద్య కళాశాలలు
కోదండ రామ దేవాలయం

**కోదండ రామ దేవాలయం** తూర్పు గోదావరి జిల్లా, బిక్కవోలు మండలంలోని గొల్లలమామిడాడ గ్రామంలో ఉంది. ఈ దేవాలయానికి పడమర వైపున ఉన్న గాలిగోపురం ఆకాశాన్నంటుతున్నట్లు ఎత్తుగా కనిపిస్తుంది.

## ఆలయ చరిత్ర
19వ సంవత్సరంలో, గొల్లలమామిడాడలో ద్వారంపూడి సుబ్బిరెడ్డి, రామిరెడ్డి ఓ చిన్న ఆలయాన్ని నిర్మించి అందులో శ్రీ సీతామహాలక్ష్మి శ్రీరామ చంద్రమూర్తులను ప్రతిష్ఠించారు. అప్పట్లో ఆ ఆలయాన్ని శ్రీ సీతారామస్వామి వారి దేవాలయం అని పిలిచేవారు. సా.శ. 1889లో నిర్మించిన దేవాలయంలో 24-3-1934న శ్రీ కోదండరామ ప్రతిష్ఠ జరిగాక గర్భాలయం సరిపోయేంతగా లేదని 1946లో దేవాలయ నిర్మాణం ప్రారంభించారు. స్వామి వారి గర్భాలయము చుట్టు 64 స్తంభాలు పుష్పక మంటపము నిర్మించారు. ఆలయం తూర్పు వైపున తొమ్మిది అంతస్తుల గోపురం, 160 అడుగుల ఎత్తులో నిర్మించారు.

## ఉత్సవాలు
ప్రతీ సంవత్సరం శ్రీ రామనవమికి శ్రీ స్వామి వారి కళ్యాణోత్సవము ఎంతో వైభవంగా జరుగుతుంది. ఆరు రోజుల పాటు ఉత్సవాలు అతి వైభవంగా జరుగుతాయి.

## చిత్రమాలిక

File:Sri_Rama_Temple_in_Gollala_Mamidada,_East_Godavari.JPG|link=https://en.wikipedia.org/wiki/File:Sri_Rama_Temple_in_Gollala_Mamidada,_East_Godavari.JPG
File:Sri_Rama_temple,Gollumamidada_A.P_-_panoramio_(5).jpg|link=https://en.wikipedia.org/wiki/File:Sri_Rama_temple,Gollumamidada_A.P_-_panoramio_(5).jpg
File:Sri_Rama_temple,Gollumamidada_A.P_-_panoramio_(2).jpg|link=https://en.wikipedia.org/wiki/File:Sri_Rama_temple,Gollumamidada_A.P_-_panoramio_(2).jpg
File:Sri_Rama_temple,Gollumamidada_A.P_-_panoramio_(6).jpg|link=https://en.wikipedia.org/wiki/File:Sri_Rama_temple,Gollumamidada_A.P_-_panoramio_(6).jpg
File:Sri_Rama_temple,Gollumamidada_A.P_-_panoramio_(3).jpg|link=https://en.wikipedia.org/wiki/File:Sri_Rama_temple,Gollumamidada_A.P_-_panoramio_(3).jpg
File:Sri_Rama_temple,Gollumamidada_A.P_-_panoramio.jpg|link=https://en.wikipedia.org/wiki/File:Sri_Rama_temple,Gollumamidada_A.P_-_panoramio.jpg
File:Kodanda_Ramalayam_,_G._Mamidada.jpg|link=https://en.wikipedia.org/wiki/File:Kodanda_Ramalayam_,_G._Mamidada.jpg
File:Aerial_view_of_Gollala_Mamidada_Town.jpg|link=https://en.wikipedia.org/wiki/File:Aerial_view_of_Gollala_Mamidada_Town.jpg


## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
శ్రీ సూర్యనారాయణ స్వామి ఆలయం

**శ్రీ సూర్యనారాయణ స్వామి దేవాలయం** తూర్పు గోదావరి జిల్లా, గొల్లల మామిడాడ గ్రామములో ఉన్న దేవాలయము.

## ఆలయం చరిత్ర
ఈ సూర్యదేవాలయాన్ని 1902లో శ్రీ కొవ్వూరి బసివిరెడ్డి గారు నిర్మించాడు. 1897లో బ్రిటీష్ మహారాణి ఇచ్చిన పత్రం ఇప్పటికీ వుంది. సూమారు వంద సంవత్సరాల చరిత్ర గల ఈ సూర్యనారాయణస్వామి ఆలయముఖ ద్వారంలో వున్న ద్వారపాలకుల విగ్రహములు  ఉంటాయి. స్వామి వారికి కుడివైపున శ్రీ లక్ష్మినారాయణ మూర్తి, ఎడమవైపున శ్రీ సత్యనారాయణస్వామి కొలువై ఉన్నారు.

## ఉత్సవాలు
మాఘశుద్ధ ఏకాదశి రోజు శ్రీ సత్యనారాయణ స్వామి వ్రతాలూ, శ్రీ సూర్యనారాయణ స్వామి వారి కళ్యాణ మహోత్సవం ఆరురోజుల పాటు ఉత్పవాలు అతివైభవంగా జరుగుతాయి. రధోత్సవము ప్రత్యేక
ఆకర్షణగా భావిస్తారు.

## చేరుకోవడం ఎలా
ఈ ఆలయం, కాకినాడ నుండి 20 కిలోమీటర్ల దూరంలోను, రాజమహేంద్రవరం నుండి 58 కి.మీ. అమలాపురం నుండి 65 కి.మీ. (వయా కోటిపల్లి) దూరంలోను ఉంది. గొల్లల మామిడాడ, పెదపూడి మండలం, తూర్పు గోదావరి జిల్లాలో తుల్యభాగ నది ఒడ్డున నెలకున్న పుణ్యక్షేత్రం. తూర్పు గోదావరి జిల్లా లోని ప్రసిద్ధ, పవిత్ర పుణ్యక్షేత్రాలలో ఒకటి.

## మూలాలు
 

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
వర్గం:సూర్య దేవాలయాలు
శివ పార్వతుల ఆలయం (అనపర్తి)

**శివ పార్వతుల ఆలయం** తూర్పు గోదావరి జిల్లా, అనపర్తి లో ఉంది. ఆలయ పైభాగంలో ముందు వైపున కూడా చిన్న చిన్న శిల్పాలు వున్నాయి.

## ఆలయ చరిత్ర
పూర్వం ఈ గ్రామంలో ఒక వ్యక్తి సారా వ్యాపారం భారీఎత్తున సాగించేవాడు. అది నిరంతరం సాగుతున్నా అతనికి ఎలాంటి తృప్తి వుండేది కాదు. ప్రస్తుతం ఆలయ ప్రదేశంలో అప్పట్లో ఒకరేగి చెట్టు వుండేది. ఒకనాడు ఒకసాధువు ఆ ప్రాంతానికి వచ్చి ఆ రాత్రి రేగి చెట్టు దగ్గర మకాం చేశాడు. తెల్లవారేసరికి ఆ సాధువు లేడు కానీ ఆ రేగిచెట్టు ముందు అమ్మవారి ఫోటో ఒకటి పెద్దది పెట్టివుంది. ఆ రాత్రే గ్రామంలో ఉన్న సారా వ్యాపారికి
పార్వతి అమ్మవారు కలలో కన్పించి అతను చేస్తున్న వ్యాపారం- మానెయ్యమని, తనని సేవిస్తూ వుండమని అతనికి శుభంకలుగుతుందని చెప్పి అదృశ్యమయింది. ఆనాటితో అతను తను చేస్తున్న సారా వ్యాపారాన్ని
పూర్తిగా వదిలిపెట్టి, అక్కడ చిన్న మందిరంలాంటిదాన్ని నిర్మించి, సాధువు వదిలిపెట్టిన అమ్మవారి పఠాన్ని అందులో ఉంచి పూజలు చేసుకుంటూ ఉండిపోయాడు. క్రమంగా భక్తులు ఆ దేవాలయానికి రావడం
ప్రారంభించారు. అమ్మవారికి ఏదయినా మొక్కుకుంటే అది నెరవేరడంతో భక్తుల సంఖ్య క్రమంగా పెరగడం ప్రారంభమయింది. భక్తుల చందాలతో అమ్మవారి విగ్రహాన్ని కడురమ్యంగా, నేర్పరి అయిన శిల్పులతో చేయించి
పెద్దల సమక్షములో ఆలయంలో ప్రతిష్టించారు. 

## ఉత్సవాలు
ఈ ఆలయం లో ఈ శివపార్వతుల  దేవీనవరాత్రులు,మహాశివరాత్రి ఉత్సవాలు ఘనంగా చేస్తారు.

## మూలాలు
 

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
ప్రపంచ సామాజిక న్యాయ దినోత్సవం

**ప్రపంచ సామాజిక న్యాయ దినోత్సవం** ప్రతి సంవత్సరం ఫిబ్రవరి 20న నిర్వహించబడుతుంది. చట్టపరంగా ఎలాంటి వివక్షత, తారతమ్యం లేకుండా ప్రజలందరికి సమన్యాయం జరగాలని ఐక్యరాజ్య సమితి పిలుపునిచ్చిన రోజుకు గుర్తుగా ఈ దినోత్సవం జరుపుకుంటారు.

## చరిత్ర
పేదరికం, నిరుద్యోగం వంటి సమస్యలను అధిగమించడానికి చేయవలసిన కృషికోసం ప్రపంచ సామాజిక న్యాయ దినోత్సవం జరుపుకోవాలన్న ప్రతిపాదనను 2007, నవంబరు 26న జరిగిన ఐక్యరాజ్యసమితి ఐక్యరాజ్యసమితి సర్వసభ్య సమావేశం, ఎ/ఆర్ఈఎస్/62/10 పై తీర్మానించగా 2009, ఫిబ్రవరి 20న తొలిసారిగా ప్రపంచ సామాజిక న్యాయ దినోత్సవం జరుపబడింది.

## విధులు
# సామాజిక న్యాయాన్ని ప్రోత్సహించవలసిన అవసరాన్ని గుర్తించి పేదరికం, లింగ సమానత్వం, నిరుద్యోగం, మానవ హక్కులు, సామాజిక రక్షణ వంటి అనేక సమస్యలను పరిష్కరించేందుకు ప్రయత్నించడం
# అంతర్జాతీయంగా వివిధ దేశాల మధ్య స్నేహ బాంధవ్యాలు ఏర్పాటుచేయడం, సామరస్య వాతావరణం సాధించడం, వివిధ దేశాలమధ్య సమాన ప్రాతిపదికపై సంబంధాలు నెలకొల్పడం
# విలువలు, స్వేచ్ఛ, వ్యక్తి గౌరవం, భద్రత, ఆర్థిక సామాజిక పురోభివృద్ధి వంటి ప్రాథమిక అంశాల విషయంలో ఎటువంటి వివక్షత పాటించకుండా సామాజిక న్యాయం అమలయ్యేలా చూడడం

## కార్యక్రమాలు
# ప్రపంచవ్యాప్తంగా ఉన్న సామాజిక సంస్థలు ఈ దినోత్సవం రోజున సామాజిక న్యాయంపై ప్రజల్లో అవగాహన కొరకు ప్రచారం చేస్తాయి. సెమినార్లు, సమావేశాలు జరుగుతాయి. పేదలకు సహాయం చేయడానికి నిధులు సేకరించబడతాయి.
# సామాజిక న్యాయం యొక్క ఆవశ్యకత గురించి విద్యార్థులకు బోధించడానికి అనువైన విషయాలలో పేదరికం, ప్రపంచ పౌరసత్వం, మానవ హక్కులు, వ్యక్తిగత అభివృద్ధి వంటి అంశాలు ప్రధానమైనవి.
# దేశాల వారిగా వివిధ రకాల బోధన విషయాలు ఐక్యరాజ్య సమితి వద్ద అందుబాటులో ఉన్నాయి.

## మూలాలు

వర్గం:అంతర్జాతీయ దినములు
అఖిల భారత వైద్య విజ్ఞాన సంస్థ, భువనేశ్వర్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ భువనేశ్వర్** (**ఎయిమ్స్ భువనేశ్వర్**), (గతంలో నేతాజీ సుభాస్ చంద్రబోస్ ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్), అనేది భారతదేశంలోని ఒడిశాలోని భువనేశ్వర్లో ఉన్న ఒక వైద్య కళాశాల, వైద్య పరిశోధన ప్రభుత్వ విశ్వవిద్యాలయం. ఈ వైద్యకళాశాల ఆరోగ్య, కుటుంబ సంక్షేమ మంత్రిత్వ శాఖ ఆధ్వర్యంలో స్వయంప్రతిపత్తితో పనిచేస్తుంది.

## మూలాల జాబితా

వర్గం:వైద్య కళాశాలలు
సామ్రాట్ పృథ్వీరాజ్

**సామ్రాట్ పృథ్వీరాజ్** 1962,ఫిబ్రవరి 24న విడుదలైన సినిమా. ఇది హిందీ నుండి తెలుగులోనికి అనువాదం చేయబడింది.

## తారాగణం
* జయరాజ్ - పృథ్వీరాజ్
* అనితా గుహ - కర్ణాటకి (రాజనర్తకి)
* ఉల్లాస్ - జయచంద్రుడు
* చాంద్ ఉస్మానీ - రాణీ సంయుక్త
* సప్రూ - ఘజనీ మహమ్మద్
* బి.ఎం.వ్యాస్ - కవిచంద్
* ప్రేమ్ అదిబ్- కైమాస్
* భగవాన్
* సుందర్

## సాంకేతికవర్గం
* దర్శకత్వం: హర్ సుఖ్ భట్
* సంగీతం: వసంత్ దేశాయ్, బి. గోపాలం
* మాటలు, పాటలు: అనిసెట్టి
* నిర్మాత: టి.దశరథరామిరెడ్డి

## కథ
అనేక దేశాలను జయించి విజయదుందుభి మ్రోగించిన పృథ్వీరాజుకు కర్ణాటకి అనే రాజనర్తకి పట్టుబడింది. ఆమె గూఢచారిణి అని తెలిసివుండి కూడా పృథ్వీరాజ్ ఆమెను ఆస్థానంలో నర్తకిగా నియమించాడు. తన మంత్రి కైమాస్ ఆమెను బలాత్కరించబోతున్న సమయంలో అతడిని చంపివేసి ఆమెను కాపాడుతాడు. ఆమె తననే మోహించబోగా తప్పని హితోపదేశం చేస్తాడు. జయచంద్రుని కుమార్తె సంయుక్త పృథ్వీరాజును ప్రేమిస్తుంది. ఆమె స్వయంవర సమయంలో జయచంద్రుడు ద్వారంవద్ద ఉంచిన పృథ్వీరాజ్ శిలావిగ్రహానికి పూలదండ వేస్తుంది. చాటున పొంచివున్న పృథ్వీరాజు ఆమెను ఎత్తుకుపోతాడు. తదుపరి ఘజనీమహమ్మదును యుద్ధంలో ఖైదీగా పట్టుకుని ఉదారహృదయంతో వదిలివేస్తాడు. ఘజనీ జయచంద్రులు ఏకమై యుద్దానికి వస్తారు.పృథ్వీరాజ్ ఓడిపోతాడు. ఘజనీ పృథ్వీరాజ్ కళ్ళు పొడిపించివేశాడు. ఆ సమయంలో కవిచంద్ వస్తాడు. పృథ్వీరాజ్ అంధుడి ఉండి కూడా ఘజనీ గొంతు విని బాణంతో అతని ప్రాణం తీస్తాడు. కవిచంద్, పృథ్వీరాజ్‌లు బాకులతో తమ ప్రాణాలు తీసుకొని వీరస్వర్గం పొందుతారు.

## పాటలు
ఈ చిత్రంలోని పాటలను ఘంటసాల, పిఠాపురం,పి.బి.శ్రీనివాస్, పి.సుశీల, ఎస్.జానకి తదితరులు పాడారు. 
# అపజయమెరుగని వీరుడా ఆవేదన చెందకురా - ఘంటసాల
# ఆ జయచంద్రుడే రాజ నీతిలో తానే రామచంద్రుడు - పిఠాపురం
# ఘుమఘుమలా వెదజల్లే  యవ్వనమే నీదోయి - పి.సుశీల
# నీ మాతృభూమియే ప్రీతి మీర పిలిచేనోయి - పి.బి.శ్రీనివాస్,ఎస్.జానకి
# భారతమాత వీరపుత్రుడీ పావనమూర్తీ - ఘంటసాల
# మన దారి కనిపించెరా మానవా మన దారి కనిపించెరా - ఘంటసాల బృందం
# మాతృభూమి స్వేఛ్చకై జీవలే అర్పిన్పగ రా రా - ఘంటసాల బృందం
# యీ రేయీ మేఘమాలా కన్నె మనసే  కలచుటేల - ఎస్.జానకి

## మూలాలు

## బయటి లింకులు
*

వర్గం:డబ్బింగ్ సినిమాలు
వర్గం:చారిత్రాత్మక సినిమాలు
శ్రీ వళ్లీ కళ్యాణం

**శ్రీ వళ్లీ కళ్యాణం** 1962, మార్చి 18న విడుదలైన తెలుగు డబ్బింగ్ సినిమా. ఈ పౌరాణిక చిత్రానికి టి.ఆర్.రామన్న దర్శకత్వం వహించాడు.
## నటీనటులు
* శివాజీగణేశన్
* టి.ఆర్.మహాలింగం
* చంద్రబాబు
* రాజగోపాల్
* సహదేవన్
* సి.కె.సరస్వతి
* బేబీ ఉమ
* అంబికా సుకుమారన్

## సాంకేతికవర్గం
* దర్శకుడు: టి.ఆర్.రామన్న
* పాటలు, మాటలు: శ్రీశ్రీ
* సంగీతం: టి.చలపతిరావు
* ఛాయాగ్రహణం: కె.హెచ్.కపాడియా, బాబూరావు ఉదౌసి

## పాటలు, పద్యాలు
ఈ సినిమాలోని పాటలను ఘంటసాల, పి.బి.శ్రీనివాస్, మాధవపెద్ది, పి.సుశీల, ఎస్.జానకి, పి.కె.సరస్వతి, టి.జి.కమల తదితరులు పాడారు. 

## కథ
నంబిరాజు సుబ్రహ్మణ్యస్వామి భక్తుడు. ఒకరోజున రాజు వేటకు వెళ్లి జింక రక్షిస్తున్న ఒక ఆడశిశువును చూస్తాడు. విస్మయానందాలతో ఇంటికి తీసుకువెడతాడు. వళ్లి అని పేరుపెడతాడు. అల్లారుముద్దుగా ఆమె పెరుగుతుంది. ఆటవస్తువులు చూపించగా స్వామి ప్రతిమకోసమే చెయ్యిచాపుతుంది. పెద్దదైన కొద్దీ సుబ్రహ్మణ్యేశ్వరునకు తానే ఇల్లాలు కావాలని కోరుకునేది. ఈ ప్రేమను చూసి నంబిరాజు విచారించి పరిసరాలమార్పు ఆమెలో భావపరివర్తన కలిగించ వచ్చుననే ఆశతో జొన్నచేలున్న పల్లెసీమకు పంపిస్తాడు. తోడుగా ఆమె సహోదరులను కూడా పంపిస్తాడు. కలహభోజనుడు నారదుడు శ్రీవల్లికి సుబ్రహ్మణ్యేశ్వరునికి తగిన అర్దాంగినవి నువ్వేనని చెబుతాడు. తిన్నగా కైలాసానికి వెళ్లి అక్కడ ఆమె అందచందాలను వర్ణించి, స్వామిని ఆమె మనసారా వరించిందని చెబుతాడు. 

సుబ్రహ్మణ్యస్వామి తనయెడల వళ్లికి గల భక్తిశ్రద్ధలను పరీక్షించడంకోసం వేటగాని రూపంలో వస్తాడు. వళ్లిని కలుసుకొని ఆమె సౌందర్యానికి ముగ్ధుడవుతాడు. ఆ వేటగాడే తాను వలచిన స్వామి అని తెలియని వళ్లి భయపడి తన తండ్రిని, సోదరులను పిలుస్తుంది. వారు వచ్చేసరికి స్వామి మహావృక్షరూపం ధరిస్తాడు. తిరిగి వేటగాని రూపం ధరించిన సుబ్రహ్మణ్యేశ్వరునకు వళ్లి చెలికత్తెలు తగిన శాస్తి చేస్తారు.

నారదుడు స్వామిని వృద్ధుని రూపం ధరించి ప్రయత్నించు, మరోసారి ప్రయత్నించు అని ప్రోత్సహిస్తాడు. 

వృద్ధుని రూపంలో ఉన్న స్వామి మహనీయుడని తలంచిన నంబరాజు ఆయనను తన ప్రాసాదానికి గొనివచ్చి పరిచర్యకు వళ్లినే నియమిస్తాడు. 

నారదుడు స్వామిని కలుసుకుని అన్నగారైన గణనాథుని ఆశీర్వాదం పొందకుండా ప్రణయంలో పడ్డందుకు అన్నీ విఘ్నాలే కలుగుతున్నయని అన్నని ప్రార్థించి ప్రసన్నుని చేసుకొమ్మని చెబుతాడు. విఘ్నేశ్వరుడు గజరూపం ధరించివచ్చి వళ్లిని కొండమీదనుండి క్రిందకు విసిరివేస్తాడు. సుబ్రహ్మణ్యస్వామి కొండ దిగువన తాను ఉండి రక్షిస్తాడు. వళ్లికి మాత్రమే నిజరూపంలో ఇతరులకు వృద్ధుని రూపంలో స్వామి కనిపించడంతో వళ్లి మాటలు అర్థం కాక నంబిరాజు ఆమెను ఖైదు చేస్తాడు. సహస్రజ్యోతుల కాంతితో స్వామివచ్చి ఆమెను నిర్భందవిముక్తను చేసి తనతో కొనిపోతాడు. నంబిరాజు యుద్ధానికి వస్తాడు. ఆగ్రహోదగ్రుడైన స్వామి షణ్ముఖాలతో విశ్వరూపం ధరిస్తాడు. నంబిరాజుకు విషయం తెలిసి వళ్లిని సుబ్రహ్మణ్యస్వామికి ఇచ్చి వివాహం చేయడంతో కథ సుఖాంతమౌతుంది.

## మూలాలు

వర్గం:టి.చలపతిరావు సంగీతం అందించిన సినిమాలు
మేరీ మాత (సినిమా)

**మేరీ మాత** 1971, డిసెంబరు 25న విడుదలైన తెలుగు డబ్బింగ్ సినిమా. గిరి ఫిల్మ్స్ పతాకంపై  కె. తంగప్పన్ నిర్మాణ సారథ్యంలో  కె. తంగప్పన్ దర్శకత్వం వహించిన ఈ చిత్రంలో జయలలిత, జెమినీ గణేశన్, పద్మిని, కమల్ హాసన్ ప్రధాన పాత్రల్లో నటించగా, డి. దేవరాజన్ సంగీతం అందించాడు.

## నటవర్గం

* శ్రీవిద్య
* శివ కుమార్
* జయలలిత
* జెమినీ గణేశన్
* పద్మిని
* కమల్ హాసన్
* మాస్టర్ శేఖర్
* మేజర్ సుందర్ రాజన్
* కె.ఆర్. విజయ
* ఆర్. ముత్తురామన్
* దేవిక 
* సచ్చు
* మనోరమ
* ఎస్.వి. సుబ్బయ్య
* నగేష్
* తెంగై శ్రీనివాసన్
* శ్రీకాంత్
క్యామియో అప్పరెన్స్
* కమల్హా హాసన్ 
* బేబీ సుమతి
* ఎస్. రామదాస్
* జానకి
* ఐ. ఎస్. ఆర్.
* శివ సిరియా
* ఎ. వీరప్ప
* కరికోల్ రాజు
* జి. శకుంతల
* ఎస్. రామారావు
* వి. ఆర్. తిలగం
* పుష్పమాల
* మాస్టర్ ప్రభాకర్
* సురులి రాజన్
* లక్ష్మిప్రభ

## సాంకేతికవర్గం

* నిర్మాత, దర్శకత్వం:	కె. తంగప్పన్
* సంగీతం: డి. దేవరాజన్
* ఛాయాగ్రహణం: జికె రాము
* కూర్పు: ఎన్.ఎం. శంకర్
* నిర్మాణ సంస్థ: గిరి ఫిల్మ్స్
* కళా దర్శకత్వం: ఎకె శేఖర్
* నృత్య దర్శకత్వం: కె. తంగప్పన్

## పాటలు
రాజశ్రీ పాటలు రాశాడు. టి.ఎం. సుందరరాజన్, ఎస్.పి. బాలసుబ్రహ్మణ్యం, కె. జె. ఏసుదాసు, పి.సుశీల, మాధురి పాటలు పాడారు.

## మూలాలు

## ఇతర లంకెలు
*
* 
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:1971 తెలుగు సినిమాలు
వర్గం:తెలుగు భక్తి సినిమాలు
వర్గం:కె.ఆర్.విజయ నటించిన సినిమాలు
వర్గం:జయలలిత నటించిన సినిమాలు
నార్కోండం ద్వీపం

**నార్కోండం** అండమాన్ సముద్రంలో ఉన్న ఒక చిన్న అగ్నిపర్వత ద్వీపం. ద్వీపం శిఖరం సగటున సముద్ర మట్టానికి 710 మీటర్ల ఎత్తున ఉంటుంది. ఇది ఆండసైట్‌తో ఏర్పడింది. ఇది అండమాన్ దీవులలో భాగం, వీటిలో ప్రధాన భాగం సుమారు దీవులకు పశ్చిమాన 124 కి.మీ. దూరంలో ఉంటుంది. ఈ ద్వీపం విస్తీర్ణం సుమారు 6.8 చదరపు కిలోమీటర్లు. జియోలాజికల్ సర్వే ఆఫ్ ఇండియా దీన్ని ఒక నిద్రాణ అగ్నిపర్వతంగా వర్గీకరించింది.

## పేరు వ్యుత్పత్తి
నార్కోండం అనే పేరు *నరక కుండం (తమిళ పదం నరక కుండ్రం* , ) అనే పేరు నుండి ఉద్భవించి ఉండవచ్చునని భావిస్తున్నారు. అయితే బారెన్ ద్వీపం అనే పేరుకు దీనికీ మధ్య ఉన్న తికమక వలన కూడా ఈ పేరు వచ్చి ఉండవచ్చు.

## చరిత్ర
1986 వరకు బర్మా ఈ ద్వీపంపై సార్వభౌమాధికారం ఉన్నట్లు ప్రకటించుకునేది. అండమాన్ సముద్రం, కోకో ఛానల్, బంగాళాఖాతాల్లో భారత, మయన్మార్ దేశాల మధ్య సరిహద్దును ఇరుదేశాలూ గుర్తించినపుడు, మన్మార్ ఈ వాదనను వదులుకుంది. నార్కొండం లోని వాలులపై ఒక లైట్ హౌస్ ఉంది, దీన్ని 1983 లో స్థాపించారు.

## భౌగోళికం
ఈ ద్వీపం పోర్ట్ బ్లెయిర్ నుండి ఈశాన్యంగా 256 కి.మీ. దూరంలో ఉంది. ఇక్కడి నుండి నైౠతి దిశలో సుమారు 150 కి.మీ.దూరంలో చురుకైన అగ్నిపర్వత ద్వీపం, బ్యారెన్ ద్వీపం ఉంది. నార్కోండం ద్వీపం బర్మా నుండి 160 మైళ్ళ దూరంలో ఉంది, విశాఖపట్నం నుండి దాదాపు 800 మైళ్ళ దూరంలో ఉంది. ఇది తూర్పు అగ్నిపర్వత దీవులకు చెందినది. ఈ ద్వీపం  విస్తీర్ణం  . ఈ ద్వీపంలో ఎక్కువగా అటవీ ప్రాంతం ఉంది. ఇది అగ్నిపర్వతం నుండి ఏర్పడింది. ఇది 2005 జూన్ 8 వరకు చురుకుగా లేదు. ఆ రోజున అగ్నిపర్వతం నుండి "మట్టి, పొగ" బయటకు వచ్చినట్లు నివేదికలు వచ్చాయి. 2004 హిందూ మహాసముద్రం భూకంపం కారణంగాశిలాద్రవం భూగర్భంలోకి వెళ్ళి ఉంటుంది. ప్రస్తుత కార్యకలాపాలకు దానికీ సంబంధముందని భావిస్తున్నారు. ఈ నివేదికలు సరైనవే అయితే నార్కోండం అగ్నిపర్వత స్థితిని క్రియాశీలంగా మారుస్తుంది. నార్కొండం ద్వీపం అండమాన్ నికోబార్ దీవుల తూర్పు కొనన ఉంది.

### నార్కోండం పర్వతం
నార్కాండం ద్వీపపు అగ్నిపర్వతం, 710 మీటర్ల ఎత్తులో ఉంది. ఇది అండమాన్ నికోబార్ దీవుల లోని ఎత్తైన ప్రదేశాల్లో రెండోది. మొదటిది సాడిల్ పీక్, ఉత్తర అండమాన్ ద్వీపం. దాని ఎత్తు 752 మీటర్లు.

## అడ్మినిస్ట్రేషన్
నార్కోండం ద్వీపం ఉత్తర, మధ్య అండమాన్ జిల్లాకు చెందినది.  ఇది డిగ్లిపూర్ తాలూకాలో భాగం. గ్రామం పోలీస్ స్టేషనుకు సమీపంలో ఉంది.

## జనాభా
ద్వీపంలో ఒకే ఒక్క గ్రామం ఉంది. 2011 భారత జనాభా లెక్కల ప్రకారం, ఈ ద్వీపంలో ఒకే ఒక్క గృహం ఉంది. అక్షరాస్యత 100%. 

16 మంది నివాసితులు (అందరూ పర్యవేక్షక పోలీసు సిబ్బందే) అందరూ ఈశాన్య మూలలో ఉన్న ఒకే ఇంటిలో నివసిస్తున్నారు. వారు కొబ్బరికాయలు, అరటిపండ్లను పోస్టు దగ్గరే ఉన్న ఒక చిన్న తోటలో పండిస్తారు.

## చిత్ర గ్యాలరీ

దస్త్రం:Narcondam island.jpg|నార్కోండం ద్వీపం దక్షిణ దృశ్యం
దస్త్రం:Narcondam 1885.jpg|ద్వీపం స్థలాకృతి


## ఇవి కూడా చూడండి

* భారతదేశంలో అగ్నిపర్వతాల జాబితా 
* భారతదేశంలో ప్రపంచ వారసత్వ ప్రదేశాల జాబితా

## మూలాలు

వర్గం:Coordinates on Wikidata
వర్గం:అగ్ని పర్వతాలు
ఇద్దరు కొడుకులు (1962 సినిమా)

**ఇద్దరు కొడుకులు** 1962, మార్చి 16న విడుదలైన డబ్బింగ్ సినిమా. తాయ్ సొల్లై తట్టదె అనే తమిళ సినిమా దీని మాతృక.
## నటీనటులు
* ఎం.జి.రామచంద్రన్
* అశోకన్
* ఎం.ఆర్.రాధా
* జెమిని చంద్ర
* బి.సరోజాదేవి
* కన్నాంబ
* శాండో చిన్నప్ప దేవర్

## సాంకేతికవర్గం
* దర్శకత్వం: ఎం.ఎ. తిరుముగం
* సంగీతం: ఎల్. మల్లేశ్వరరావు
* కథ: ఆరూర్ దాస్
* మాటలు, పాటలు: గబ్బిట వెంకట్రావు

## కథ
రాజమ్మ అనే ఆమె భర్తను కోల్పోయి ఇద్దరు కొడుకులతో కాలం వెళ్లబుచ్చుతూవుంటుంది. పెద్ద కుమారుడు మోహన్ చెడుసావాసాలు మరిగి గజదొంగగా మారతాడు. రెండవ కొడుకు రాజు బుద్ధిగా చదువుకొని సి.ఐ.డి. ఉద్యోగం చేస్తూవుంటాడు. రైల్లో జరిగిన దోపిడీ కూపీ లాగడానికి రాజు పట్టణానికి వస్తాడు. అదే పట్టణంలో ముందే అడుగు పెట్టిన మోహన్ పగలు బ్యాంకర్, రాత్రి దొంగగా వ్యవహరించే మాధవయ్య ముఠాలో చేరతాడు. మాధవయ్య కూతురు విజయ టెన్నీస్ ఆటలో ఫస్ట్ ప్రయిజు పొందడం చూసి రాజు ఆమెను ప్రేమిస్తాడు. రాజుకు తన కుమార్తెను ఇచ్చి పెళ్లిచేయాలని నిశ్చయించుకున్న మాధవయ్య రాజు ఇంటికి వెళ్లి అతడు సి.ఐ.డి.ఆఫీసర్ అని తెలుసుకుంటాడు. కాఫీ తెచ్చిన రాజమ్మ తన భర్తను చంపిన మాధవయ్యను చూచి నువ్వా భద్రాచలం అని నాలుగు చివాట్లు పెట్టి తరిమివేస్తుంది.తన భర్తను చంపినవారి కుమార్తెను కోడలుగా స్వీకరించడానికి రాజమ్మ నిరాకరిస్తుంది. అక్కడ మాధవయ్య కూడా తన కుమార్తెను ఇదే ధోరణిలో హెచ్చరిస్తాడు. గుడి నుండి ఇంటికి తిరిగివస్తూ తుఫానులో చిక్కుకున్న రాజమ్మను విజయ రక్షించి ఇంటికి చేరుస్తుంది. ఆమె మాధవయ్య కూతురు అని తెలుసుకున్న రాజమ్మ విజయను తుఫానులోనే ఇంటి నుండి వెళ్ళగొడుతుంది. రాజు ఆమెను చూస్తాడు. తడిచి ముద్దయిపోతున్న రాజు, విజయలను రాజమ్మ ఇంటిలోకి తీసుకువెళుతుంది. 

## పాటలు
గబ్బిట రాసిన ఈ సినిమాలోని పాటలకు మల్లేశ్వరరావు బాణీలు కూర్చాడు. 
# ఒంటరి పిల్లను పిలిచేను వన్నె చిన్నెలు వొలికేను - పి.సుశీల
# కానయెల్ల విరిసేనే కన్నెపిల్ల మురిసేనే సిరిగల మల్లెతీగ - పి.సుశీల
# తలచి తలచి చెంత చేరితినే నిను వలచి వలచి - ఘంటసాల వెంకటేశ్వరరావు, పి.సుశీల 
# పట్టుచీర జీరాడ పరువమున తను వల్లాడ - పి.బి.శ్రీనివాస్,పి.సుశీల
# పాటా ఒక పాటా ఆనందం తాండవించు ఒకే పాట -  పి.బి.శ్రీనివాస్ ,పి.సుశీల
# ప్రేమించిన ప్రియుని కనుగొననీ జీవితమేలా ధరపై - పి.సుశీల
# మనలో మనకు భేధం తెచ్చే మాయాలోకంరా జీవా - ఘంటసాల

## మూలాలు

వర్గం:కన్నాంబ నటించిన సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:బి.సరోజాదేవి నటించిన సినిమాలు
భారతదేశంలో అగ్నిపర్వతాల జాబితా

**కోఆర్డినేట్‌లను ఇలా డౌన్‌లోడ్ చేయండి:**[//tools.wmflabs.org/kmlexport?article=List_of_volcanoes_in_India KML]&nbsp;**&#xB7;**&nbsp;GPX 

భారతదేశంలో క్వాటర్నరీలో చురుకుగా ఉన్న, నిద్రాణమైన/అంతరించిపోయిన అగ్నిపర్వతాల జాబితా.

## ఇవి కూడా చూడండి

* అగ్నిపర్వతం 

## మూలాలు
ఆర్, భూటాని, కె. పాండే, జెఎస్ రే, ఆర్ఎస్ స్మిత, ఎన్. అవస్థీ & ఎ. కుమార్, పేపర్ నెం. 268-9, 2014 బ్రిటిష్ కొలంబియాలోని వాంకోవర్‌లో జరిగిన జిఎస్‌ఎ వార్షిక సమావేశం (19–22 అక్టోబర్ 2014) 

వర్గం:అగ్ని పర్వతాలు
వర్గం:భారతదేశ భౌగోళికం
శ్రీ పార్వతీ సమేత తురంగేశ్వరస్వామి ఆలయం

శ్రీ పార్వతీ సమేత తురంగేశ్వరస్వామి ఆలయం తూర్పు గోదావరి జిల్లా కాకినాడ తురంగి గ్రామంలో ప్రాచీనమైన ఆలయం.

## ఆలయ చరిత్ర
పూర్వం త్రేకాయుగంలో శ్రీ రామచంద్రమూర్తి ఆరణ్యవాసం గడుపుతూ, సీతా లక్ష్మణులతో
దండకారణ్యం దాటి ఈ ప్రాంతానికి వచ్చాడు. 
ముక్కూనెపులు కోయబడ్డ శూర్పణఖ కోరికపై రావణాసురుని ఆజ్ఞమేరకు మారీచుడు
బంగారు వర్థంలో మెరిసిపోయే లేడిగా మారి సీతాదేవిని ఆకర్షించాడు. సీతాదేవి ఎంతో
ముచ్చటపడి ఆ లేడి కావాలని కోరగా, సీతాదేవి  కోరికను రాముడు బయలుదేరాడు.బంగారు మాయలేడి రూపంలో పున్న మారీచుడు రామునికి ముప్పుతిప్పలు పెడుతూ పారిపోతున్నాడు. 
శ్రీ రాముడు ఆ లేడిని పట్టుకోవాలని తరిమి తరిమి విసుగు చెంది ఈ తురంగి 
ప్రాంతాని వచ్చాడు.ఇక్కడే ధనస్సుకి బాణం సంధించారు.మారుతంలా పోయి మాయాలేడికి తగిలింది. బ్రహ్మరాక్షసుడైన మారీచుడు నిజరూపం
దాల్చి ప్రాణాలు విడిచి పెట్టేశాడు.
అది చూసిన శ్రీ రాముడు విపరీతంగా చింతించి, బ్రహ్మహత్యాపాపనివృత్తికోసం
సప్త గోదావరులలో మొదటిది అయిన తుల్యభాగ నదీ తీరంలోని తురంగి క్షేత్రములో ఈ
శ్వర లింగముని ప్రతిష్టించాడు. తద్వారా బ్రహ్మహత్య వలన కలిగిన పాపాన్ని నివృత్తి -
చేసుకున్నాడు. తురంగిక్షేత్రమున వెలిసిన స్వామి గనుక శ్రీ తురంగేశ్వర స్వామిగా
పిలవబడుతున్నాడు. ఇక్కడ స్వామివారు పార్వతీ దేవితో కలసి ఏక పీరము మీద
ప్రతిష్టించబడి ఉంటుంది.

## ఉత్సవాలు
మహా శివరాత్రి అతి వైభవంగా జరుగుతుంది.
## మూలాలు

వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు
ప్రాయశ్చిత్తం

**ప్రాయశ్చిత్తం** 1962, మార్చి 23న విడుదలైన తెలుగు డబ్బింగ్ సినిమా. పాళుం పళముం అనే తమిళ సినిమాకు ఇది తెలుగు తర్జుమా.

## తారాగణం
* శివాజీ గణేశన్
* బి.సరోజాదేవి
* షావుకారు జానకి
* ఎం.ఆర్.రాధా
* టి.ఎస్.బాలయ్య
* ఎస్.వి.సుబ్బయ్య
* ఎం.ఎస్.సుందరీబాయి
* ఎ.కరుణానిధి
* మనోరమ
* చిత్తూరు నాగయ్య
* ప్రేమ్‌ నజీర్
* కె.డి.సంతానం
## సాంకేతికవర్గం
* దర్శకత్వం: ఎ. భీంసింగ్ 
* సంగీతం: ఎం.ఎస్.విశ్వనాధన్, రామమూర్తి, జి.కె.వెంకటేష్ 
* పాటలు, మాటలు: అనిసెట్టి 
* కళ: పి.పి.చౌదరి
* ఛాయాగ్రహణం: జి.విఠల్ రావు
## పాటలు
# ఆకసమందునా సూర్యుడు ఆడెనులే ఆమనికోయిల - పి.సుశీల
# కాంతల ఎదల చింతలదీర్చ గగన వీధినే పోదునా - పి.సుశీల
# నీ పేరే నా ప్రాణం నీ మాటే వేదం నీతోటే భువిలోన ( సంతోషం ) - పి.సుశీల, ఘంటసాల
# నీ పేరే నా ప్రాణం నీ మాటే వేదం నీతోటే భువిలోన (విషాదం) - పి.సుశీల, ఘంటసాల 
# పోతే పోనీ పోరా ఈ పాపపు జగతి శాశ్వతమెవడురా - ఘంటసాల కోరస్ 
# మధుర ప్రేమను కానుక ఇచ్చి మనసులోన మమతను - ఘంటసాల 
# నాటి సౌఖ్యమే నేటి భాధలో తీరెనిదేలమ్మా - పి.సుశీల

## సంక్షిప్త కథ
ఒక ఉదారుని పోషణలో పెద్ద డాక్టరయిన రవి శాంతి అనే నర్సును పెళ్ళి చేసుకుంటాడు. ఆ ఉదారుని కుమార్తె నళిని ఈ రవి కోసం అలాగే వేరే ఉంటుంది. శాంతి సహకారంతో రవి క్యాన్సర్‌కు మందు కనిపెడతాడు. కానీ శాంతికి క్షయ అంకురించి ఇల్లు వెడలిపోతుంది. రైలు ప్రమాదంలో శాంతి మరణించిందని రేడియో వార్త విని రవి కృంగిపోతాడు. నళిని రవికి రెండవ భార్యగా వస్తుంది. కానీ శాంతి స్విట్జర్లాండుకు వెళ్ళి అక్కడ తన వ్యాధి మేలు చేసుకుంటుంది. క్లైమాక్సులో రవికి కళ్ళు పోవడం, శాంతి నర్సుగా రావడంతో ఇద్దరు భార్యలు ఒక డాక్టరుల మానసిక వ్యధగా కథ నడుస్తుంది. రవికి కళ్ళు రావడం, శాంతిని చూసి సంతోషించడం, నళిని చేత రవి విడాకులు పుచ్చుకోవడం, నళిని రెడ్‌క్రాస్‌లో శిక్షణకు జెనీవా వెళ్ళడం, రవి, శాంతి కలిసిపోవడం మిగిలిన కథ.

## మూలాలు

వర్గం:డబ్బింగ్ సినిమాలు
వర్గం:నాగయ్య నటించిన సినిమాలు
వర్గం:బి.సరోజాదేవి నటించిన సినిమాలు
మానవ హక్కులు

ఐక్యరాజ్యసమితి సార్వత్రిక మానవ హక్కుల ప్రకటన (యూనివర్సల్ డిక్లరేషన్ ఆఫ్ హ్యూమన్ రైట్స్ - యూడీహెచ్‌ఆర్)'ను ఐక్యరాజ్యసమితి 1948 డిసెంబరు 10 ప్రకటించింది. ప్రతి సంవత్సరం డిసెంబరు 10  అంతర్జాతీయ మానవ హక్కుల దినోత్సవంగా జరుపుకొంటారు.

## మానవ హక్కుల చరిత్ర
ప్రపంచంలోని అన్ని ప్రాంతాలకు చెందిన, చట్టపరమైన అంశాల్లో, సాంస్కృతిక వ్యవహారాల్లో వేర్వేరు నేపథ్యాలున్న ప్రతినిధులు కలసి రెండు సంవత్సరాలు ఈ మానవ హక్కులు రూపొందించారు. ఈ ముసాయిదా కమిటీకి అమెరికా మాజీ అధ్యక్షుడు ఫ్రాంక్లిన్ డి.రూజ్వెల్ట్ భార్య ఎలీనర్ రూజ్వెల్ట్ సారథ్యం వహించారు.
ప్రపంచంలో అన్ని దేశాల ప్రజలందరికీ ఆదర్శనీయమైన ఒక ఉమ్మడి ప్రమాణంగా  1948 డిసెంబరు 10న ఫ్రాన్స్ రాజధాని పారిస్‌లో ఐక్యరాజ్యసమితి సర్వప్రతినిధి సభ తీర్మానాన్ని ఆమోదించింది.అన్ని దేశాలు పరిరక్షించుకోవాల్సిన ప్రాథమిక మానవ హక్కులను తొలిసారిగా ఈ పత్రం నిర్దేశించారు.

## పీఠికలో ఉన్న ఉద్దేశం
*ప్రపంచంలో ఉన్న మానవులు అంతా ఒక్కటే ప్రతి ఒక్కరికీ సహజసిద్ధమైన గౌరవం, సమానమైన, శాశ్వతమైన హక్కులు ఉన్నాయి. 

## మానవ హక్కులు

*జాతి, వర్ణ, లింగ, కుల, మత, రాజకీయ  ఏవిధమైన వివక్షకు గురికాకుండా ఉండే హక్కు. 
*చిత్రహింసలు, క్రూరత్వం నుండి రక్షణ పొందే హక్కు 
*వెట్టిచాకిరీ, బానిసత్వం నుండి  రక్షణ పొందే హక్కు 
* సరైన కారణం లేకుండా ఏ మానవున్ని నిర్బంధించబడకుండా ఉండేహక్కు.
*స్వేచ్ఛగా స్వదేశంలో లేదా విదేశాల్లో పర్యటించే హక్కు.

## మూలాలు

## వెలుపలి లంకెలు

వర్గం:సమాజం
వర్గం:ప్రజలు
ఉపాధ్యాయుడు

**ఉపాధ్యాయుడు** (**ఉపాధ్యాయురాలు**, **విద్యావేత్త**) విద్యార్థులు జ్ఞానం, సామర్థ్యం లేదా సత్ప్రవర్తన సంపాదించడానికి సహాయపడే వ్యక్తి. 

ఉపాధ్యాయుడి  పాత్రను ఎవరైనా తీసుకోవచ్చు (ఉదా: ఒక నిర్దిష్ట పనిని ఎలా చేయాలో సహోద్యోగికి చూపించినప్పుడు). కొన్ని దేశాల్లో, పాఠశాల లేదా కళాశాల వంటి నియత విద్య కాకుండా, ఇంటిలో వారే పిల్లలకు విద్య నేర్పడం (హోమ్‌స్కూలింగ్) లాంటి  వంటి  అనియత  విద్య ద్వారా చిన్నారులకు విద్య నేర్పవచ్చు.  కొన్ని ఇతర వృత్తుల్లో గణనీయమైన స్థాయిలో బోధన ఇమిడి ఉండవచ్చు (ఉదా. చేతిపనులు నేర్పేవారు, మతబోధకులు). 

చాలా దేశాల్లో, విద్యార్థులకు సంప్రదాయ బోధన సాధారణంగా జీతం తీసుకొనే వృత్తి అధ్యాపకుల ద్వారా నిర్వహించబడుతుంది. ఈ వ్యాసం ఉద్యోగస్థులైన వారి ప్రధాన పాత్రగా, ఒక పాఠశాలలో లేదా ప్రారంభ అధికారిక విద్య లేదా శిక్షణ వంటి ఇతర ప్రదేశాలలో, ఒక అధికారిక విద్యా సందర్భంలో ఇతరులకు బోధించేవారిపై  దృష్టి పెడుతుంది.

## విధులు, వ్యవహారాలు
thumb|264x264px| లాటిన్ పాఠశాల ఉపాధ్యాయుడు, ఇద్దరు విద్యార్థులు, 1487
ఒక ఉపాధ్యాయుడి పాత్ర సంస్కృతుల మధ్య మారుతూ ఉండవచ్చు. 

ఉపాధ్యాయులు, అక్షరాస్యత సంఖ్యాశాస్త్రం, హస్తకళ లేదా వృత్తి శిక్షణ, కళలు, మతం, పౌరసత్వం, సమాజ పాత్రలు లేదా జీవిత నైపుణ్యాలలో తమ బోధనను అందించవచ్చు. 

సంప్రదాయ బోధనా విధుల్లో, అంగీకరించిన పాఠ్యాంశాల ప్రకారం పాఠాలను తయారు చేయడం, పాఠాలు చెప్పడం, విద్యార్థి పురోగతిని అంచనా చేయడం వంటివి ఉంటాయి..

## ఇవి కూడా చూడండి

* గురువు

## మూలాలు

వర్గం:విద్య
అల్లావుద్దీన్ అద్భుత దీపం (1979 సినిమా)

***అల్లావుద్దీన్ అద్భుత దీపం*** 1979 లో విడుదలైన తెలుగు డబ్బింగ్ సినిమా.

## తారాగణం
* కమల్ హాసన్
* రజినీకాంత్ 
* జయభారతి 
* శ్రీప్రియ
* ఎస్.ఎ. అశోకన్
* జోస్ ప్రకాష్ / ఆర్.ఎస్ర్. మనోహర్
* మీనా జోసెఫ్ / సావిత్రి 
* టి.పి.మాధవన్ / టి.కె. భగవతి
* లలితశ్రీ 
* జోస్
* శంకరాది / వి.ఎస్. రాఘవన
* సుకుమారి
* తిక్కూరిస్సీ సుకుమారన్ నాయర్ / పి.ఎస్. వీరప్ప
* జెమినీ గణేశన్
* అదూర్ భాసి / వి.కె.రామస్వామి
* బహదూర్ / స్.వి. సహస్రనామం
* రవికుమార్
* శ్రీలత నంబూతిరి
* కొచ్చిన్ హనీఫా
* హెలెన్
* బిందు
* జయశ్రీ టి. 

## పాటలు
# ఈ అల్లవుద్దీనుకు అల్లా ఒసగిన ఒకే వరం నీవే - ఎస్.పి. బాలు
# కనువిందులుగా కన్నెలే కళ కళలాడే నర్తనమాడే - పి. సుశీల కోరస్
# పరువమే కడలిపొంగు లాగ కదలి దూకే మంచమే తోడు కోరే - పి. సుశీల
# మంచు కరిగితే ఆగదు మనసు కరిగితే జారదు - ఎస్.పి. బాలు,పి. సుశీల
# మాటాడే చిలకుంది ఊరించే వయసుంది ఈ రేయి - ఎస్.పి. శైలజ
# రాజసం చిందులేసే రాకుమారి మేనిలో చిరునగువే - పి. సుశీల కోరస్
# విరివాన చినుకులోన మురిపించు రాగమాల నా చెంత చేర - ఎస్.పి. బాలు

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:సావిత్రి నటించిన సినిమాలు
వర్గం:1979 తెలుగు సినిమాలు
రక్త వర్గం

1900 సంవత్సరం లో కారల్ ల్యాండ్ స్టీనర్ అను శాస్త్రవేత రక్త వర్గాలను కనుగొన్నాడు.
రక్తాన్ని తీసుకొనే వ్యక్తిని గ్రహిత అని, ఇచ్చే వ్యక్తిని దాత అని అంటారు.రక్త వర్గాలపైన అధికంగా పరిశోధన చేసిన లాండ్ స్టీనర్ ని "ఫాదర్ ఆఫ్ బ్లడ్ గ్రూప్స్ గా పిలుస్తారు.ఇతని జన్మదినమైన జూన్ 14 ను ప్రపంచ రక్తదాన దినోత్సవంగా జరుపుకుంటారు.

## మానవుల్లో 4 రక్త వర్గాలు
*రక్త వర్గం : ఎ
*రక్త వర్గం : బి
*రక్త వర్గం : ఎబి
*రక్త వర్గం : ఓ

## విశ్వధాతలు (Oగ్రూప్)
రక్తవర్గంగల వ్యక్తుల్లో వారి రక్తకణాలమీద
ప్రతిజనకాలు (Antigens) ఉండవు. అందుచేత
గ్రహీతలలో రక్తకణాల గుచ్చకరణం ఏర్పడదు.
అందుచేత 'O' గ్రూప్ రక్తం గల వ్యక్తి ఏ గ్రూప్ 
వానికైనా రక్తాన్ని దానం చేయవచ్చు.  అందువల్ల 'O' గ్రూప్ గల వారిని విశ్వధాతలు అంటారు.
## విశ్వ గ్రహీతలు (AB  గ్రూప్)
AB రక్త వర్గంగల వ్యక్తుల ప్లాస్మాలో ప్రతిరక్షకాలు
(ఏంటీబాడీస్) ఉండవు. అందుచేత వీరి రక్తం, ఇతరవర్గాల రక్తంతో చర్య జరపదు.కాబట్టి AB రక్త వర్గంగల వ్యక్తులు ఇతర వర్గాల (A,B,AB,O) రక్తాన్ని గ్రహించవచ్చు. అందువల్ల వీరిని విశ్వగ్రహీతలు పిలిస్తారు.
## Rh కారకము
మానవునిలో, Rhesus కోతులలో Rh కారకాన్ని లాండ్స్టీనర్, అలెగ్జాండర్ వీనర్ శాస్త్రవేత్తలు గుర్తించారు. Rhesus పేరులోని మొదటి రెండ అక్షరాలు మీదుగా Rh పెట్టారు. ఈ RH లో రక్త కణాలు ఉండవచ్చు లేదా ఉండకపోవచ్చు.
ఒకవేళ ఉన్నట్లయితే  Rh+ అని, లేనట్లయితే
Rh- పిలుస్తారు.

## రక్త దాతలు
ఆరోగ్యవంతులైన వ్యక్తులు 16- 50 సంవత్సరాల మధ్య వయసున్న(స్త్రీ, పురుషులిద్దరూ) రక్తదానం చేయవచ్చు.ఒక వ్యక్తి నుండి రక్తాన్ని ధమని నుండి తీసి మరో వ్యక్తికి సిరకు ద్వారా రక్తాన్ని ఎక్కిస్తారు.రక్తదానం చేసేటప్పుడు దాతకు అంటువ్యాధులు ఉండకూడదు. వారికి హెపటైటిస్‌, ల్యుకేమియా, ఎయిడ్స్‌ మొదలైన వ్యాధులు ఉండకూడదు. ఒక వ్యక్తి 3 నెలల నుంచి 4 నెలలకోసారి రక్తదానం చేయోచ్చు.

## ఇవి కూడా చూడండి
*బొంబాయి రక్త వర్గం

## మూలాలు

వర్గం:రక్తం
గులాబి

thumb|విరబూసిన గులాబీ
గులాబీ అనేది రోసా జాతికి చెందినది. పుష్పించే మూడు వందలకు పైగా జాతులు ఉన్నాయి. వేలాది మంది వీటిని సాగు చేస్తున్నారు. చెట్టు కొమ్మలు నిటారుగా పదునైన ముళ్ళను కలిగి ఉంటాయి. గులాబీ సువాసన కలిగిన అందమైన పువ్వు. పువ్వులలో రాణిగా అభివర్ణిస్తాం. గులాబీ పువ్వుల నుండి ఆవిరి ద్వారా తీయబడిన నూనె, గులాబీ అత్తరుని పరిమళ ద్రవ్యాలలో కొన్ని శతాబ్దాలుగా ఉపయోగిస్తున్నారు.  గులాబీ నూనె నుండి తయారయ్యే రోజ్ వాటర్ను ఆసియా దేశాల వంటలలో విరివిగా వాడుతున్నారు. యునైటెడ్ స్టేట్స్ లో ఫ్రెంచ్ గులాబీ సిరప్ ని గులాబీ స్కోన్ తయారీకి వాడతారు.

## Upayogalu

## తెగుళ్ళు, వ్యాధులు

## జాగ్రత్తలు
*వేసవిలో గులాబీమొక్కలను ఎండ నుంచి కాపాడుకోవాలి.
*వర్షాకాలంలో మొక్క తడవచ్చు కానీ మొదళ్లలో నీరు నిలువ లేకుండా చూసుకోవాలి.
*15 రోజులకొకసారి పురుగుల మందులు స్ప్రే చేయాలి. మొక్కనాటిన తరువాత 40 నుంచి 45 రోజుల్లో గులాబీమొగ్గ తొడుగుతుంది.
## యునైటెడ్ స్టేట్స్ చిహ్నం
1986లో ప్రెసిడెంట్ రోనాల్డ్ రీగన్ గులాబీని యునైటెడ్ స్టేట్స్  పూల చిహ్నంగా చేయడానికి చట్టంపై సంతకం చేశారు.

## మూలాలు

వర్గం:పుష్పాలు
శాన్ కానరీ

**సర్ థామస్ షాన్ కానరీ** (ఆగస్టు 25, 1930 అక్టోబర్ 31, 2020) స్కాటిష్ నటులు, నిర్మాత. 1962 నుండి1983 మధ్య కాలంలో ఏడు చిత్రాలలో జేమ్స్ బాండ్ పాత్రను పోషించిన మొదటి నటుడిగా, మొట్టమదటి జేమ్స్‌బాండ్‌గా అతనికి గుర్తింపు ఉంది.   

బాండ్ చిత్రాలతో ప్రపంచానికి పరిచయమయ్యే ముందు ఆయన థియేటర్, టెలివిజన్ లో పని చేసేవారు . తన బాండ్ పాత్ర విజయవంతం కావడంతో అతనికి ప్రధాన నటుడిగా గుర్తింపు వచ్చింది. అతని చిత్రాలలో *[[మార్నీ (చిత్రం)|మార్నీ]]* (1964), *[[మర్డర్ ఆన్ ది ఓరియంట్ ఎక్స్‌ప్రెస్ (1974 చిత్రం)|మర్డర్ ఆన్ ది ఓరియంట్ ఎక్స్‌ప్రెస్]]* (1974), *[[ది మ్యాన్ హూ వుడ్ బి కింగ్ (చిత్రం)|ది మ్యాన్ హూ వుడ్ బీ కింగ్]]* (1975), *[[ఎ బ్రిడ్జ్ టూ ఫార్ (ఫిల్మ్)|ఎ బ్రిడ్జ్ టూ ఫార్]]* (1977), *[[హైలాండర్ (చిత్రం)|హైలాండర్]]* (1986), ''ది నేమ్ ఆఫ్ ది రోజ్'' (1986), *[[ది అంటరానివారు (చిత్రం)|ది అన్‌టచబుల్స్]]* (1987), *[[ఇండియానా జోన్స్ మరియు చివరి క్రూసేడ్|ఇండియానా జోన్స్ అండ్ ది లాస్ట్ క్రూసేడ్]]* (1989), *[[ది హంట్ ఫర్ రెడ్ అక్టోబర్ (చిత్రం)|ది హంట్ ఫర్ రెడ్ అక్టోబర్]]* (1990), *[[డ్రాగన్ హార్ట్|డ్రాగన్‌హార్ట్]]* (1996), *[[ది రాక్ (చిత్రం)|ది రాక్]]* (1996), *[[ఫారెస్టర్‌ను కనుగొనడం|ఫైండింగ్ ఫారెస్టర్]]* (2000) ప్రధానమైనవి. కానరీ 2006 లో నటన నుండి విరమించుకున్నారు.

అతని విజయాలలో ఒక అకాడమీ అవార్డు, రెండు బాఫ్టా అవార్డులు (ఒకటి బాఫ్టా అకాడమీ ఫెలోషిప్ అవార్డు), మూడు గోల్డెన్ గ్లోబ్స్ ఉన్నాయి. వీటిలో సిసిల్ బి. డెమిల్ అవార్డు, హెన్రిట్టా అవార్డు కూడా ఉన్నాయి . 1999 లో యుఎస్‌లో జీవితకాల సాధనను గుర్తిస్తు అతనికి కెన్నెడీ సెంటర్ ఆనర్‌ అవార్డునుతో సత్కరించారు. చలనచిత్ర రంగానికి చేసిన సేవలకు నైట్ హుడ్ బిరుదు కూడా ఆయనికి దక్కింది.  

కానరీని 2004లో *[[సండే హెరాల్డ్|సండే హెరాల్డ్‌]]* "ది గ్రేటెస్ట్ లివింగ్ స్కాట్", 2011లో యూరో మిలియన్స్ సర్వేలో "స్కాట్లాండ్ యొక్క గ్రేటెస్ట్ లివింగ్ నేషనల్ ట్రెజర్" *, [[ప్రజలు (పత్రిక)|పీపుల్]]* మ్యాగజైన్ 1989 లో "సెక్సియస్ట్ మ్యాన్ అలైవ్", 1999 లో "సెక్సియస్ట్ మ్యాన్ ఆఫ్ ది సెంచరీ" గా ఎంపిక చేసాయి.

## మూలాలు


వర్గం:హాలీవుడ్ నటులు
వర్గం:హాలీవుడ్
లకుముకి పిట్ట

లకుముకి పిట్టలు, వీటికి వీటికి పెద్ద తలలు, పొడవాటి, సూదివంటి ముక్కులు, పొట్టి కాళ్ళు, పొట్టిగా మందంగా ఉన్నతోకలతో ఉంటాయి. చాలా జాతి పక్షులు ఉష్ణమండలాలలో కొన్ని అడవులలో నివసిస్తుంటాయి ఇవి చేపలను వేటాడి తింటాయి.కొన్ని చెట్లమీద ఉండే చిన్న బల్లుల వంటివాటిని కూడా తింటుంటాయి.ఇవి గూళ్ళను కొండలలోని బెజ్జాలలో కట్టుకుంటాయి.చాలా జాతువులు లింగాల మధ్య చిన్న తేడాలు మాత్రమే కలిగివుంటాయి.దీనిని "టిట్టిభం" అని మరోపేరుతో  కూడా వ్యవహరిస్తారు 

## నివాసం
ఇవి ఎక్కువుగా చేపలు లభించే ప్రాంతాలలో నివసిస్తాయి. చాలా జాతులు ఆఫ్రికా, ఆసియా, ఓషియానియాలోని ఉష్ణమండల ప్రాంతాలలో కనిపిస్తాయి.అతి తక్కువ జాతుల పక్షులు మాత్రమే అడవులలో కనిపిస్తాయి.

## ఆహారం సంపాదన
ఇవి సాధారణంగా నదుల సమీపంలో సంచరిస్తూ ఆహారాన్ని పసిగట్టి, శరవేగంగా క్రిందికి దూసుకెళ్లడం ద్వారా పట్టుబడిన అనేక రకాల ఆహారాన్ని సంపాదించుకుంటాయి.కొన్ని కింగ్ ఫిషర్లు సాధారణంగా నదుల దగ్గర నివసించి చేపలను తింటాయి. అయితే అనేక జాతులు నీటికి దూరంగా నివసించి వెన్నుముక లేని క్రిమి కాటకాలను  చిన్న అకశేరుకాలును తింటాయి.ఇవి మిగతా జాతులకు చెందినవాటిమాదిరిగానే,చెట్టుతొర్రలలో, రంధ్రంలలో,గుహలలో (కావిటీస్‌) లో గూడు కట్టుకుంటాయి.సాధారణంగా సొరంగాలు భూమిలోని సహజ లేదా కృత్రిమంగా ఏర్పడిన తొర్రలలో ఏర్పాటు చేసుకుంటాయి.

## శాస్త్రం
లకుముకిపిట్ట ఎడమవైపు నుండి వారిదగ్గరకు రావడం జరిగితే వార్కి మంచి అదృష్టం జరిగిందనే ఒక నమ్మకం ఉంది.

## మూలాలు

## వెలుపలి లంకెలు
వర్గం:పక్షులు
శ్రీ చొల్లంగి ఆంజనేయస్వామి ఆలయం

**శ్రీ చొల్లంగి ఆంజనేయస్వామి ఆలయం** తూర్పు గోదావరి జిల్లా గురజనాపల్లి గ్రామంలో ఆలయం ఉంది.

## ఆలయ చరిత్ర
క్రీస్తుశకము 1890లో దేవరకొండ వ్యాసారావు పంతులు గారు గుర్రం మీద వస్తుండగా సరిగ్గా  ఆలయం ఉన్న ప్రదేశంలోకి గుర్రం వచ్చాక
అక్కడ నుంచి కదలడానికిష్టపడక మొరాయించింది 
వ్యాసారావు పంతులు  ఎంత ప్రయత్నించినా సాధ్యంకాకపోవడంతో ఆ ప్రదేశంలో  ఏదో దివ్యశక్తి ఉంది అని భావించి.మనుషుల్ని పెట్టించి అక్కడున్న
మట్టి దిబ్బను త్రవ్వించడు. శ్రీ స్వామివారు విగ్రహాం కనిపించినది.అక్కడ దేవాలయాన్ని నిర్మించారు.తరువాత కాలంలో వారి వంశస్థులు ధర్మకర్తలుగా నిలిచి ఆలయ అభివృద్ధికి  చేస్తున్నారు. మంత్రాలయలోని రాఘవేంద్ర పీఠం తాలూకూ సత్య తీర్థ స్వామిజీ వారు ప్రతిష్టాపన చేశారు. ఆలయంలో ఇరవై ఎనిమిది విగ్రహాలున్నాయి.

## రవాణా మార్గం
కాకినాడ నుండి 5 కిలోమీటర్ల దూరంలో చొల్లంగి గ్రామంలో ఈ ఆలయం ఉంది. రవాణా సౌకర్యం కలదు.

## మూలాలు

 
వర్గం:తూర్పు గోదావరి జిల్లా పుణ్యక్షేత్రాలు
వర్గం:తూర్పు గోదావరి జిల్లా పర్యాటక ప్రదేశాలు
వర్గం:హిందూ దేవాలయాలు
వర్గం:ఆంధ్రప్రదేశ్ దేవాలయాలు